NARIADENIE KOMISIE (ES) č. 2247/2004
z 27. decembra 2004,
ktorým sa rušia niektoré nariadenia v odvetví hovädzieho a teľacieho mäsa a nariadenie (EHS) č. 3882/90 v odvetví ovčieho a kozieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 28 ods. 2, článok 29 ods. 2, článok 33 ods. 12 a 41,
so zreteľom na nariadenie Rady (ES) č. 2529/2001 z 19. decembra 2001 o spoločnej organizácii trhu s ovčím a kozím mäsom (2), a najmä na jeho články 15 a 24,
keďže:
(1)
Nariadenia (EHS) č. 2182/77 (3), (EHS) č. 2173/79 (4), (EHS) č. 2326/79 (5), (EHS) č. 2539/84 (6), (EHS) č. 2824/85 (7), (ES) č. 2271/95 (8), (ES) č. 773/96 (9), (ES) č. 793/97 (10), (ES) č. 1495/97 (11), (ES) č. 23/2001 (12), (ES) č. 252/2002 (13) a (ES) č. 496/2003 (14) už nemajú význam pre správne fungovanie spoločnej organizácie trhu s hovädzím a teľacím mäsom.
(2)
Nariadenie (EHS) č. 3882/90 (15) ktorým sa stanovujú podrobné pravidlá monitorovania dovozných cien jahňaciny, je zastarané, pretože Komisia už nestanovuje poplatky za dovoz živých oviec a čerstvého, chladeného a mrazeného ovčieho mäsa. Navyše sa zistilo, že dovozné ceny stanovené členskými štátmi podľa tohto nariadenia nepredstavujú žiadnu ďalšiu pridanú hodnotu, avšak od rôznych orgánov zaoberajúcich sa zhromažďovaním údajov a podávaním správ vyžadujú značné úsilie a náklady. Povinnosť členských štátov oznamovať tieto ceny by preto mala byť zrušená.
(3)
V záujme zrozumiteľnosti a právnej istoty je preto potrebné, aby sa vyššie uvedené nariadenie zrušilo.
(4)
Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso a Riadiaceho výboru pre ovce a kozy,
PRIJALA TOTO NARIADENIE:
Článok 1
Nariadenia (EHS) č. 2182/77, (EHS) č. 2173/79, (EHS) č. 2326/79, (EHS) č. 2539/84, (EHS) č. 2824/85, (EHS) č. 3882/90, (ES) č. 2271/95, (ES) č. 773/96, (ES) č. 793/97, (ES) č. 1495/97, (ES) č. 23/2001, (ES) č. 252/2002 a (ES) č. 496/2003 sa rušia.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. decembra 2004